《题东老庵》
宋代·陈侗

我昔名东老，君能老此庵。溪风开梵帙，岩月伴庄谈。

世味閒无著，人情晚更谙。萧然尘外意，回首谢图南。

作者简介：陈侗（一○二四～一○八八），字成伯，莆田（今属福建）人。幼孤，从其母居苏州。仁宗嘉祐二年进士。调河南府福昌县主簿，历知商洛、南陵县。富弼守汝州，辟为从事。神宗熙宁三年（一○七○）除馆阁校勘、知太常礼院。五年，改太子中允、判登闻鼓院。六年，为集贤校理（同上书卷二四六）。元丰三年，知湖州。入为少府少监，累迁卫尉少卿。哲宗元祐元年，出知陕府。三年卒，年六十五。有文集十五卷，已佚。